ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECȚIA TEHNICĂ ȘI URBANISM**

Nr. \_\_\_\_\_\_\_ din \_\_\_\_\_\_\_\_ 2024

# RAPORT DE SPECIALITATE

la proiectul de hotărâre

privind vânzarea prin licitație publică a unei suprafețe de teren de 187 mp,

proprietatea privată a municipiului Câmpulung Moldovenesc, situat în

str. I. Slavici fn, municipiul Câmpulung Moldovenesc

 **INIŢIATOR PROIECT DE HOTÃRÂRE:**

####  Primar, Negură Mihăiță

 Analizând proiectul de hotărâre privind vânzarea prin licitație publică a unei suprafețe de teren de 187 mp, proprietatea privată a municipiului Câmpulung Moldovenesc, situat în str. I. Slavici fn, municipiul Câmpulung Moldovenesc, aducem următoarele precizări:

Terenul care face obiectul prezentului proiect de hotărâre este proprietatea privată a Municipiului Câmpulung Moldovenesc, situat în str. I. Slavici fn, în intravilanul municipiului Câmpulung Moldovenesc, identificat cadastral prin CF 43442 Câmpulung Moldovenesc.

Vecinătăți: N – municipiul Câmpulung Moldovenesc, E – proprietate particulară, S – proprietate particulară, V – municipiul Câmpulung Moldovenesc (teren atribuit familiei Niga Florin și Niga Mihaela în baza Legii nr. 15/2003 privind sprijinul acordat tinerilor pentru construirea unei locuințe proprietate personală).

Acest teren a fost deținut de dl. Niga Florin cu contract anual de închiriere. Solicitarea este motivată de vecinătatea acestui teren cu imobilul proprietate personală.

Terenul dispune de acces la str. I. Slavici fn.

Prețul minim de pornire la licitație este de 11.867,0 lei, format din valoarea evaluată a terenului la care se adaugă prețul raportului de evaluare.

Având în vedere necesitatea utilizării adecvate a resurselor locale, necesitatea administrării eficiente a domeniului public și privat, precum și necesitatea atragerii la bugetul local de venituri suplimentare, în concordanță cu prevederile legale, este oportună vânzarea terenului prin licitație publică.

Vânzarea terenului se face prin procedura licitației publice în plic închis.

Notă: Suprafața de teren, de 187 mp, nu face obiectul unor cereri de reconstituire a dreptului de proprietate privată sau de restituire depuse în temeiul actelor normative cu caracter special privind fondul funciar, respectiv celor care reglementează regimul juridic al imobilelor preluate în mod abuziv de statul român în perioada 6 martie 1945 - 22 decembrie 1989, nu este grevată de sarcini și nu face obiectul vreunui litigiu.

Argumentele aduse de inițiator sunt reale și pertinente.

|  |  |  |
| --- | --- | --- |
| Director executiv adjunct,Istrate Luminița | Șef serviciu patrimoniu,Niță Luminița | Compartiment administrare domeniul public și privatNuțescu Elvira |